《和孔彦常侍郎癸酉冬雪》
宋代·韦骧

淳深等彭泽，瑰怪轻玉川。读公冬雪吟，爽气何飘然。

斋祠宿华省，对此同云天。坐看积琼瑶，光辉想蓝田。

泥滓歘藏垢，朽枯顿增妍。纷纷布寒空，往往迷飞仙。

狐裘杀馀温，薰炉凝微烟。清冷彻心骨，复谁嘲昼眠。

雄词笔下驱，若放春水船。庆丰仍记岁，讽咏期他年。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。